CELEX: 32020D0539
Language: hu
Date: 2020-04-15 00:00:00
Title: A Tanács (EU) 2020/539 határozata (2020. április 15.) az Európai Unió működéséről szóló szerződés 255. cikkében említett bizottság új elnökének kinevezéséről

20.4.2020   
               
               
                  HU
               
               
                  Az Európai Unió Hivatalos Lapja
               
               
                  L 122/1
               
            
         A TANÁCS (EU) 2020/539 HATÁROZATA
         (2020. április 15.)
         az Európai Unió működéséről szóló szerződés 255. cikkében említett bizottság új elnökének kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 255. cikke második bekezdésére,
         tekintettel a Bíróság elnökének 2020. március 6-i kezdeményezésére,
         mivel:
         
                     (1)
                  
                  
                     Az Európai Unió működéséről szóló szerződés 255. cikkének első bekezdése alapján létrejött egy bizottság, amelynek feladata, hogy a Bíróságra és a Törvényszékre bíráknak vagy főtanácsnokoknak jelölt személyeknek a feladatra való alkalmasságáról még azt megelőzően véleményt adjon, hogy a tagállamok kormányai kineveznék őket (a továbbiakban: a bizottság).
                  
               
                     (2)
                  
                  
                     A Tanács az (EU, Euratom) 2017/2262 határozatával (1) kijelölte a bizottság hét tagját a 2022. február 28-ig tartó négyéves időszakra.
                  
               
                     (3)
                  
                  
                     A bizottság elnöke, Christiaan TIMMERMANS a 2020. február 27-i levelében tájékoztatta a Tanácsot a lemondásáról.
                  
               
                     (4)
                  
                  
                     A Bíróság elnöke a 2020. március 6-i levelében azt javasolta, hogy a bizottságnak a 2010/124/EU tanácsi határozat (2) mellékletében szereplő működési szabályai 3. pontjával összhangban Christiaan TIMMERMANS helyére Allan ROSAS-t nevezzék ki a bizottság elnökévé a hivatali idő hátralevő részére,
                  
               ELFOGADTA EZT A HATÁROZATOT:
         
            1. cikk
            A Tanács Allan ROSAS-t nevezi ki az Európai Unió működéséről szóló szerződés 255. cikkében említett bizottság elnökévé a 2022. február 28-ig tartó időszakra.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. április 15-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (EU, Euratom) 2017/2262 határozata (2017. december 4.) az Európai Unió működéséről szóló szerződés 255. cikkében említett bizottság tagjainak kinevezéséről (HL L 324., 2017.12.8., 50. o.).
         
            (2)  A Tanács 2010/124/EU határozata (2010. február 25.) az Európai Unió működéséről szóló szerződés 255. cikkében említett bizottság működésének szabályairól (HL L 50., 2010.2.27., 18. o.).